**GLAVA 03005 MINISTARSTVO OBRANE**

**IV. POSEBNI IZVJEŠTAJI**

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

U 2024. godini Ministarstvo obrane koristilo je sredstva fondova Europske unije za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije iz ožujka 2020. godine. Ministarstvo obrane je korištenje sredstava realiziralo putem sklopljenih ugovora s tijelima odgovornim za provedbu financijskog doprinosa:

* Ministarstvo znanosti i obrazovanja: za obnovu građevina oštećenih potresom na Hrvatskom vojnom učilištu "Dr. Franjo Tuđman" (5 građevina);
* Ministarstvo kulture i medija: za zgrade upravnog kompleksa Ministarstva obrane i zgradu u Ulici kralja Zvonimira 5 u Zagrebu.

Sredstva u 2024. godini korištena su iz izvora financiranja izvora 815 Namjenski primitak – NPOO za cjelovitu obnovu. Ministarstvo obrane je podmirivalo prihvatljive troškove u skladu s ugovorima s tijelima odgovornim za provedbu financijskog doprinosa. U izvoru financiranja 815 Namjenski primitak – NPOO planirani su prihodi i rashodi u iznosu od 6.266.484 eura, a ostvareni prihodi i izvršeni rashodi iznosili su 5.991.366,52 eura.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

U 2024. godini Ministarstvo obrane nema ugovorenih danih zajmova. Potraživanje za dane zajmove odnosi se na zajmove prethodnih godina. Stanje potraživanja s 31.12.2024. iznosi 6.138.662,15 eura, a odnosi se na stambeno kreditiranje djelatnika.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Stanje potraživanja od zaposlenih te za više plaćene poreze i ostala potraživanja 31.12.2024. iznosi 564.862.305,62 eura, a najvećim dijelom odnosi se na ostala potraživanja, odnosno na potraživanja za dane predujmove za robu i usluge.

Stanje potraživanja za dane zajmove 31.12.2024. iznosi 6.138.662,15 eura, a odnosi se na stambeno kreditiranje djelatnika.

Stanje potraživanja za prihode poslovanja 31.12.2024. iznosi 168.368.552,99 eura, a najvećim dijelom odnose se na potraživanja za sredstva uplaćena u nadležni proračun i za upravne i administrativne pristojbe, pristojbe po posebnim propisima i naknade.

Stanje potraživanja od prodaje nefinancijske imovine 31.12.2024. iznosi 29.812.452,07 eura i najvećim dijelom odnose na potraživanja od prodaje stanova temeljem Zakona o prodaji stanova na kojima postoji stanarsko pravo.

Dospjele obveze 31.12.2024. iznose 7.837.286,47 eura.

Potencijalne obveze po osnovi sudskih sporova 31.12.2024. iznose 8.429.896,06 eura i najvećim dijelom se odnose na potencijalne obveze po osnovi sudskih sporova prema dobavljačima, zaposlenicima i građanima.